мита е възможно както за местни, така и за вносни материали за влагане;
 (48)
 насрещен вътрешен акредитив: тази подсхема също се прилага за местните доставки на притежател на предварително разрешение. Притежателят на предварително разрешение може да се обърне към банка за издаване на вътрешен акредитив в полза на местен доставчик. Разрешението ще бъде признато от банката за пряк внос само по отношение на стойността и обема на суровините, които са набавени на местния пазар, а не чрез внос. Местният доставчик ще има право на ползите по линия на планирания износ съгласно посоченото в точка 7.03 от ВТП 2015-20 и актуализираната ВТП 2015-20 (т.е. AAS за междинни доставки/планиран износ, отстъпки при планиран износ и възстановяване на крайни акцизи).
 (49)
 Комисията установи, че един оказал съдействие производител износител, който е използвал схемата, е получил по време на разследвания период в рамките на прегледа отстъпки по първата подсхема, т.е. AAS за физически износ. Следователно не е необходимо да се установи дали останалите неизползвани подсхеми подлежат на изравнителни мерки.
 (50)
 За целите на проверките от страна на индийските органи притежателят на предварително разрешение е задължен по закон да води „вярна и точна отчетност за потреблението и оползотворяването на безмитни вносни стоки/стоки от вътрешния пазар“ в определен формат (глава 4.51 и допълнение 4H към НП 2015-20 и актуализирания НП 2015-20), т.е. регистър на действителното потребление. Този регистър трябва да бъде заверен от външен експерт-счетоводител/счетоводител, експерт по управленско счетоводство, който издава сертификат, удостоверяващ, че изискваните регистри и съответните записи са били проверени, и че информацията, представена съгласно допълнение 4H, е вярна и точна във всяко едно отношение.
 (51)
 По отношение на подсхемата, използвана по време на разследвания период в рамките на прегледа от засегнатото дружество, т.е. физически износ, разрешителното за внос и задължението за износ са фиксирани от правителството на Индия по отношение на обема и стойността и са документирани в разрешението. В допълнение към това към момента на вноса и износа държавните служители трябва да отразят в разрешението съответните сделки. Обемът на вноса, разрешен по AAS, се определя от правителството на Индия въз основа на стандартните норми за вложените материали в крайния продукт (Standard Input Output Norms — „SION“), които съществуват за повечето продукти, включително за продукта, предмет на прегледа.
 (52)
 Внасяните материали за влагане не могат да се прехвърлят и трябва да бъдат използвани за производството на получения продукт, предназначен за износ. Задължението за износ трябва да бъде изпълнено в рамките на предвидения срок след издаването на лиценза (18 месеца с възможност за две удължавания от по 6 месеца всяко).
 (53)
 Няма тясна взаимовръзка между внасяните материали за влагане и изнасяните крайни продукти. Допустимите материали за влагане може да се внасят и използват и за продукти, различни от продукта, предмет на прегледа. Освен това лицензите за различните продукти могат да бъдат предмет на групиране. Това означава, че износът на даден продукт по силата на лиценза по схемата AAS може да даде право на безмитен внос на материали за влагане по силата на лиценза по схемата AAS за друг продукт.
 (54)
 Разследването показа, че нито